བཙན་བྱོལ་བོད་མིའི་གཞི་རིམ་སློབ་གྲྭའི་དམིགས་ཡུལ་གཙོ་བོ་ནི་ཤེས་ཡོན་གྱི་སྤུས་ཚད་ཡིན་པ་དང༌།སྤུས་ཚད་དེ་ཡང་གཤམ་གསལ་འདུན་པ་གཅིག་དང་ནུས་པ་གསུམ་གྱི་སྒོ་ནས་བསྒྲུབ་དགོས།འདུན་པ་གཅིག་དང་ནུས་པ་གསུམ་ནི།སློབ་ཕྲུག་ཚོས་རང་གི་ཁོར་ཡུག་དང་སྤྱི་ཚོགས་བཟང་ཕྱོགས་སུ་སྣེ་འཁྲིད་པའི་འདུན་པ་བརྟན་པོ་དང༌།ཁོང་ཚོའི་རྣམ་འབྱེད་ཀྱི་ཤེས་རབ་གོང་མཐོར་གཏོང་བའི་ནུས་པ།སྤྱི་སྒེར་གྱི་ཚུལ་མིན་བྱ་སྤྱོད་རྣམས་བཟང་སྤྱོད་དུ་བསྒྱུར་བའི་ནུས་པ།རང་གཞན་གཉིས་ཀའི་འཕྲལ་ཕུགས་ཀྱི་ཕན་བདེ་སྒྲུབ་པའི་ནུས་པ་བཅས་ཡིན།དེ་ལྟར་འདུན་པ་གཅིག་དང་ནུས་པ་གསུམ་ལྡན་གྱི་སྒོ་ནས་འགྲོ་བ་མིའི་གཞི་རྩའི་ལས་འགན་ཏེ།འཇིག་རྟེན་ཀུན་ཁྱབ་ཀྱི་འགན་ཁུར་ལེགས་གྲུབ་ཡོང་ཐབས་བྱ་དགོས།